Správa zo zahraničnej pracovnej cesty

1.  Účastník ZPC:
Ing. Ľubomír BILSKÝ, CVTI SR, Lamačská cesta 8/A, 811 04 Bratislava, vedúci Kancelárie riaditeľa, AJ

2.  Zahraničná pracovná cesta:
Informačný seminár k začatiu realizácie projektov schválených v rámci ostatnej výzvy Programu cezhraničnej spolupráce Slovenská republika – Rakúsko (projekt SmartNet).
Miesto: Rakúsko, Viedeň, 15. 3. 2012, Spoločný technický sekretariát Programu cezhraničnej spolupráce Slovenská republika – Rakúsko, Viedeň

3.  Rámcový program pobytu:
15. 3. 2012 
Hodina	Téma	

9.00 – 12.30	Všeobecný úvod	
	Dohoda o partnerstve	
	Zmluva EFRR	
	Predkladanie správ (reporting)	
	Informovanosť a publicita	
	Kontrola výdavkov	
12.30 – 13.00	Prestávka	
13.00 – 18.00	Individuálne konzultácie s JTS a FLC	

4.  Stručný priebeh rokovaní, resp. študijného pobytu:
Informačný seminár bol organizovaný Spoločným technickým sekretariátom (JTS) Programu cezhraničnej spolupráce Slovenská republika – Rakúsko, pre zástupcov novo schválených projektov v rámci ostatnej výzvy na prekladanie návrhov. CVTI SR je zapojené do projektu SMART>Net - Interregionálna sieť technologických centier. Partnermi projektu za rakúsku stranu sú Zväz rakúskeho priemyslu ako koordinátor projektu, WIFI Rakúska hospodárska komora, BIC Burgenland a Dolnorakúska obchodná komora. Za SR je hlavným slovenským projektovým partnerom CVTI SR,  ďalším partnerom je ABC – Academic Business Cluster, spoluzaložený Ekonomickou univerzitou v Bratislave. Celkový rozpočet projektu je približne 1 milión EUR. Projekt bude realizovaný v rámci siedmych pracovných balíkov:
•	Informovanosť a publicita
•	SPOLUNET – ofenzíva v oblasti šírenia poznatkov
•	Inovácie v oblasti efektívneho využívania materiálov 
•	Investície do „najmúdrejších hláv a najšikovnejších rúk“
•	Tréning v rámci spolupráce firiem
•	Trvalo udržateľné inštitucionálne štruktúry
•	Projektový manažment
V rámci úvodnej časti boli zástupcami Spoločného technického sekretariátu prezentované formálne náležitosti implementácie projektov, najmä uzavretie Zmluvy o čerpaní prostriedkov v rámci Európskeho fondu regionálneho rozvoja, podpísanie Dohody o partnerstve v rámci konzorcia riešiteľov projektov. Následne bola podaná podrobná informácia o pravidlách predkladania finančných správ (reporting) na národnej i projektovej úrovni, o oprávnenosti výdavkov a ich kontrole. Prezentované tiež boli náležitosti publicity projektov.

V rámci popoludňajšej časti boli realizované bilaterálne stretnutia projektových partnerov jednotlivých projektov so zástupcami Spoločného technického sekretariátu a Národnej úrovne kontroly (First Level Control) z oboch krajín. Tu sa preberali najmä otázky týkajúce sa oprávnenosti nákladov a potrebných dokumentov pre ich správne zúčtovanie. 

5.  Odporúčané závery:
Využiť účasť v projekte SMART>Net ako príležitosť na získanie nových skúseností v rámci spolupráce s významnými rakúskymi inštitúciami pôsobiacimi dlhoročne v oblasti podpory podnikania, inovácií, výskumu a vývoja a technologického rozvoja. To prispeje i k skvalitneniu a rozšíreniu portfólia podporných služieb poskytovaných zo strany CVTI SR vedeckej komunite a odbornej verejnosti na Slovensku. Priebežne informovať o implementácii projektu, realizovaných aktivitách a dosiahnutých výstupoch.

6.   Prehľad prinesenej dokumentácie a miesto jej uloženia
Zvuková záznam zo seminára, pre účely oboznámenia sa ďalších kolegov zapojených do implementácie projektu s pravidlami programu.

7. Osobitne vyhodnotený očakávaný prínos ZPC
Účasť na Informačnom seminári bola nevyhnutná z hľadiska úspešnej implementácie projektu, pričom táto bola Spoločným technickým sekretariátom požadovaná za každého projektového partnera.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie zo seminára (vrátane zvukového záznamu) budú tlmočené ďalším zamestnancom CVTI SR zapojeným do implementácie projektu, najmä pracovníkom zodpovedným za zúčtovanie výdavkov projektu a prípravu a predkladanie finančných správ.

Súhlasím so zverejnením správy na internete: áno

Dátum: 23. 03. 2012

Správu vypracoval: Ľubomír Bilský  			.................................................
								
Správu schválil:  prof. RNDr. J. Turňa, CSc. (riaditeľ)	..................................................